Vrch (súhvezdie)

Súhvezdie Vrch (lat. Mons Maenalus) zaviedol na nebeskú oblohu poľský astronóm Johannes Hevelius vo svojom diele Firmamentum Sobiescianum z roku 1687. Súhvezdie predstavovalo vrch Maenalus v pohorí Arkádia na Peloponézskom polostrove. Vrch dostal názov podľa Maenala, syna Arkádskeho kráľa Lykaóna. Vo hviezdnych mapách sa súhvezdie zobrazovalo ako vrch, na ktorý stúpa Pastier. Ležalo medzi Pastierom, Hadom, Váhami a Pannou. Hoci ho mnohí astronómovia zakresľovali do máp takmer vždy v spojení s Pastierom, nepatrí medzi 88 dnes používaných súhvezdí.

Vrch